NETFLIX-DOKUMENTTISARJA
Fifan vuoden 2022 MM-kisojen järjestäjämaa on…
Qatar!
Yhdysvallat hävisi tänään tarjouskilpailun MM-kisojen järjestämisestä.
Qatarin aavikkoemiraatti -
voitti Australian, Japanin, Etelä-Korean ja Yhdysvallat.
Presidentti Obama sanoi, että Qatarin valinta oli väärä.
Maailma oli järkyttynyt Qatarin voitosta.
Mutta miten he voittivat? Miten niin kävi?
Qatarin keskilämpötila kisojen aikaan on yli 40 astetta!
Se oli odottamatonta, kun vastassa oli Yhdysvallat ja Japani.
Tekninen raportti tarjouksesta oli ollut melko negatiivinen.
Qatar oli luokiteltu riskimaaksi.
Kulissien takana tehdyt sopimukset päättävät kaiken.
Yhdysvaltojen tarjous vuoden 2022 MM-kisoista oli selvästi paras.
Olin järkyttynyt ja pettynyt,
mutta välitön reaktio oli, että tulos oli ostettu.
Jos Fifa on korruptoitunut, se pitää paljastaa.
Uskon, että tämän päätöksen vaikutukset tuntuvat vielä pitkään.
Qatarin valintaa on vaikea perustella.
Fifalle se oli katastrofi.
Etenkin, kun Fifaa tarkkailtiin lahjuksista.
Herra Blatter?
Herra Blatter…
Johtokomitealla ei ollut syytä olla äänestämättä Qataria.
Kuten aina sanon:
"Jos syyttää Qataria MM-kisojen isännöinnistä,
täytyy syyttää Fifaa, koska Fifa on järjestelmä."
Järjestelmä on Fifa.
Miksi Qatar?
Miksi pelata maassa, joka on niin kuuma -
tai maassa, jonne pitää rakentaa stadioneja?
Miksi niin pieni maa,
jonka jalkapallojoukkue on sijoittunut niin huonosti?
Jos puhutaan työolosuhteista,
ihmisoikeuksista, siitä, pääsevätkö eurooppalaiset fanit sinne.
Olin järkyttynyt, kuten kaikki muutkin.
RAHA EI OLE ONGELMA, MUTTA KUUMUUS ON
He eivät odottaneet maailman median reagoivan niin negatiivisesti.
VENÄJÄ KATASTROFI
He kohtasivat ankaraa arvostelua voiton jälkeen.
Olin onnellinen, kun voitimme,
mutta hyvin pian kärsin vakavasta masennusjaksosta.
Se oli hyvin julma hyökkäys.
Meitä ja Fifaa vastaan hyökättiin.
Ennennäkemättömiä hyökkäyksiä joka suunnasta -
meitä ja maata vastaan. Tapa, jolla meistä puhuttiin…
Se oli hyvin lähellä rasismia.
Se oli rankkaa.
Ensinnäkin miljoonien Lähi-idän kansalaisten puolesta:
kiitos.
Kiitos, Fifa, että uskoitte, että pelin tuominen Lähi-itään,
alueellemme ja koteihimme, oli oikea ratkaisu.
Lähdemme Lähi-itään.
Lähdemme arabimaailmaan.
Lähdemme islamilaiseen maailmaan.
Tämä on jalkapallon kehitystä, eikä kyse ole rahasta.
Tämä ei liity rahaan.
Sanoisin, että ensimmäinen päätös, johon sekoittui politiikkaa,
oli Qatarin MM-kisat.
Olisin toivonut Yhdysvaltojen voittavan.
Aikoessani äänestää Qataria -
Blatter tuli luokseni.
"Haluan, että äänestät Yhdysvaltoja etkä Qataria."
Onko sopivaa, että puheenjohtaja toimii niin alhaisesti?
En vastannut. Hän lähti.
Sain Qatarin äänet, ja Qatar voitti.
Sepp joutui johtokomitean suurten jäsenten hampaisiin.
Oli liittojen johtajat.
Issa Hayatou afrikkalaisille.
Michel Platini Uefalle.
Jack Warner edusti CONCACAF:ia -
ja tohtori Leoz CONMEBOL:ia.
Ja bin Hammam Qataria.
Hän on Aasian jalkapalloliiton puheenjohtaja.
He liittoutuivat äänestämään Qataria.
Johtokomiteassa oli silloin kolme CONCACAF:in jäsentä.
Heidän kaikkien oletettiin tukevan Yhdysvaltain tarjousta.
Chuck Blazerille tuli järkytyksenä huomata,
että Jack Warner, hänen lähin liittolaisensa,
äänesti Qataria.
Hän tunsi olonsa petetyksi.
Miksei hän äänestänyt omaa liittoaan?
He olivat vanhoja. He eivät olisi seuraavassa äänestyksessä.
Jos he äänestivät tuplasti, he saivat tuplasti rahaa.
Se oli palkkapäivä.
Dohan pilvenpiirtäjät merkitsevät Qatarin kaasusta vaurastunutta pääkaupunkia.
Seuraavan vuosikymmenen aikana -
ne todistavat uutta trendiä, joka saa virtansa jalkapallomaniasta.
Urheilu ja etenkin jalkapallo -
on aina ollut tärkeä osa kulttuuriamme ja kunnianhimoamme.
Se on ollut katalyytti,
joka edistää kansakuntamme tavoitteita.
Qatarilaiset ovat luoneet urheiluteollisuuden.
He ovat rakentaneet sen,
mitä muut maat ovat luoneet orgaanisesti vuosikymmenten aikana.
He tekivät urheilusta osan kansallista identiteettiä.
Qatarin tapauksessa kyse on valtion kehittämisestä.
He halusivat päästä pois Saudi-Arabian varjosta -
ja luoda itselleen omanlaisensa imagon.
Olla iso tekijä maailmassa.
He halusivat, että heidät nähdään hyvänä.
He halusivat näyttää,
että arabimaailma voi järjestää tällaiset kisat -
ja yhdistää ihmisiä.
He olivat kaikkialla.
He halusivat tulla nähdyksi urheilun pankkiirina.
Mitään ei voitu järjestää ilman Qatarin tukea.
Kun vuoden 2022 kisojen tarjouskilpailu aukesi vuonna 2009,
se tarkoitti pitkää valmistelua.
Tilaisuus aukeni,
ja päätimme, että meillä on tilaisuus voittaa.
Haluamme järjestää MM-kisat, koska uskomme jalkapalloon.
MM-kisojen vieminen Qatariin -
tuo kisat Lähi-itään ensimmäistä kertaa.
Olimme nuori tiimi.
Meillä oli ihmisiä, jotka puhuivat eri kieliä,
jotta voisimme kommunikoida jäsenmaiden kanssa.
Olimme nöyriä.
Tiesimme olevamme altavastaajia.
Tiesimme, ettei meitä nähty varteenotettavina kilpailijoina.
Dohassa ollessamme huomasimme,
että tämä oli hallituksen projekti,
jonka tarkoitus oli MM-kisojen avulla tehdä Qatarista maailman keskipiste.
Se oli hallituksen projekti.
Se ei ollut jalkapalloliiton projekti.
En uskonut, että Qatar voittaisi.
Heillä ei ole jalkapalloperinnettä.
He eivät saaneet raportissa parhaita arvosteluja.
Kaupunki piti rakentaa uudelleen.
Kaikki stadionit piti rakentaa. Heillä ei ollut yhtään stadionia.
Turisteille ja joukkueille täytyi rakentaa hotellit.
Ylivoimaisinta oli ratkaista, kuinka pelata kesäkuukausina.
Teimme raporttimme.
Heille lähetettiin nämä.
Kuka tahansa johtokomitean jäsen saisi soittaa ja kysyä minulta mitä vain.
Kukaan ei soittanut.
Sitten päädyin siihen tulokseen, etteivät kaikki olleet lukeneet sitä.
Jos he eivät välittäneet, että kesäkuukausina ei voi pelata,
miksi he välittäisivät työoloista?
Se ei ollut ongelma.
KAPKAUPUNKI, ETELÄ-AFRIKKA JOULUKUU 2009
Olimme Kapkaupungissa,
kun Fifa isännöi lehdistöaamiaista.
Kaikki maat olivat paikalla, joten mediakin oli.
Kaikilla tarjouksilla oli samat muuttujat, joten kullakin oli oma koju.
Luonamme kävi arabimedia. Siinä kaikki.
Kukaan ei tullut kojullemme.
Ihmiset hakivat ilmaisnäytteensä, mutta siinä se.
Ja yhtäkkiä David Beckham ilmestyi paikalle.
Oli kuin maanjäristys olisi iskenyt.
Lehdistö kiipesi tuoleille ja pöydille.
Kaikki ympäröivät heitä.
Sheikki Mohammed,
joka oli Qatarin tarjouksen pääsihteeri,
kääntyi puoleeni ja kysyi:
"Miksi et hankkinut tuollaista huomiota?"
Olin ällistynyt, koska kyseessä oli David Beckham.
Kaikki tuntevat David Beckhamin.
Kukaan ei tiennyt, kuka tämä prinssi oikein oli.
Tiimi oli hyvin pieni.
Kukaan heistä ei ollut osallistunut MM-kisoihin.
Kukaan heistä ei tuntenut Fifan politiikkaa.
Kukaan heistä ei ollut työskennellyt urheilussa.
Heillä ei ollut kokemusta mistään siitä.
Ainoa, joka tunsi Fifan politiikkaa,
oli Mohamed bin Hammam.
Mohamed bin Hammam oli Aasian jalkapalloliiton puheenjohtaja.
Hän oli yksi Fifan johtokomitean jäsenistä.
Hän oli yksi jalkapallon vaikutusvaltaisimmista miehistä -
ja Qatarin kansalainen.
Hän ei ole kovin suorapuheinen. Hän haluaa olla taustalla.
Hän haluaa olla kapellimestari.
En uskonut, että Qatarin koko -
tai Qatarin sää -
suosivat sellaista kunnianhimoa.
Kesti hetken aikaa saada Mohamed bin Hammam vakuuttumaan -
ja tukemaan tarjousta.
Tiesimme, että hän voisi antaa meille työkalut ja keinot voittaa.
Saadakseen MM-kisat -
täytyi saada johtokomitean äänet,
joten se oli heidän suunnitelmansa.
Hän tunsi kaikki 24 jäsentä.
Hän saattoi auttaa järjestämään tapaamiset -
sekä kertoa,
miten saada kaikki 24 ääntä.
LUANDA, ANGOLA 10 KUUKAUTTA ENNEN ÄÄNESTYSTÄ
Qatar pystyi sponsoroimaan -
Afrikan jalkapalloliittoa Angolassa.
Tarjouksemme kannalta Angola oli ratkaiseva.
Puhe, jonka pidin Afrikan jalkapalloliitolle Angolassa.
Sen sanoma resonoi voimakkaasti.
Luulen, että silloin meidät alettiin ottaa vakavasti.
Kyse ei ollut vain siitä, että vakuutimme kolme johtokomitean jäsentä.
Kyse oli siitä, että Afrikan jalkapalloliitto -
puhui tarjouksestamme.
Mutta Angola oli käännekohta.
Majoituimme samassa hotellissa.
Minua pyydettiin auttamaan tulkkaamisessa.
Siispä menin. Puhun ranskaa.
Tapasimme sviitissä eri johtokomitean jäseniä pitkin iltaa.
Hayatoun, Anouman ja Adamun.
Puhuimme Etelä-Afrikasta -
ja siitä, miten Afrikka oli saanut tilaisuuden isännöidä kisat -
ja kuinka arabimaailman pitäisi saada sama mahdollisuus.
Sitten Hassan tarjosi miljoonan -
Afrikan jalkapalloliitolle. Hayatoun jalkapalloliitolle.
Ja vastineeksi halusimme hänen äänensä.
Muistan vain naurun.
Sitten sanottiin, ettei se riitä.
Summa nousi 1,5 miljoonaan tuosta vain.
Se kuulostaa yksinkertaiselta, mutta sitä se oli.
"Annamme tämän summan jalkapalloliitollenne,
ja te annatte meille äänenne."
Sitten kiittelyä.
Teimme samoin myös Anouman ja Adamun kanssa.
Sinä iltana jokaiselle johtokomitean jäsenelle tarjottiin 1,5 miljoonaa -
vastineeksi heidän äänistään.
Tarjottiinko rahaa fyysisesti vai puhuttiinko siitä vain?
Siitä vain puhuttiin. En koskaan nähnyt rahaa.
Tehtiin hyvin selväksi, että raha meni jalkapallon tukemiseen.
Lahjonnasta ei puhuttu.
Minun täytyy korostaa sitä.
En tiedä kuitenkaan, mihin se päätyi.
Ennen kuin palasin hotellihuoneeseeni,
Hassan sanoi, että tätä ei saa kertoa eteenpäin.
Suostuin siihen.
JALKAPALLON MM-KISAT QATAR 2022
En unohtanut sitä,
mutta en puhunut siitä pitkään aikaan.
Tiesin, että päiväni ovat luetut, mutta mielestäni -
en ansainnut saada potkuja.
Sain kolme päivää aikaa lähteä Qatarista.
En sopinut peliin.
Phaedra lähti maaliskuussa 2010.
Ja äänestyksen jälkeen joulukuussa 2010 -
hän keskusteli Sunday Timesin toimittajan kanssa.
Toimittaja tutki, mitä MM-kisojen tarjouskilpailun aikana tapahtui.
Puhuin Claire Newellin kanssa -
epävirallisesti siitä, mitä oli tapahtunut ja mitä olin nähnyt.
Hän kirjoitti lyhyen artikkelin, ja silloin kaikki muuttui.
SOPIMUKSET 1,5 MILJOONAN ARVOISIA
Sain lempinimen "Qatarin pilliinpuhaltaja".
Ei ole todisteita. Olemme pyytäneet todisteita.
Elämässä on periaate, että olet syytön, kunnes toisin todistetaan.
Joten älkää sanoko, että Fifa on korruptoitunut.
Fifa ei ole korruptoitunut!
Ei todellakaan.
Phaedra paljastui syytösten esittäjäksi.
Yhtäkkiä aloin saada uhkauksia.
Sain nimettömiä puheluita, sähköposteja, sosiaalisen median viestejä.
Olen peloissani.
Ketä pelkäät?
Heitä, joita paljastukseni suututtivat.
Ja heitä, jotka ovat yrittäneet hiljentää minut.
Minulle sanottiin, että joko todistat,
että valehtelit, tai haastamme sinut oikeuteen.
PHAEDRA AL MAJID HALUSI KOSTAA IRTISANOMISENSA
Haluaisin kuulla, mitä sanotte Phaedran syytöksistä -
ja Sunday Timesin otsikosta: "Qatar osti maailmanmestaruuskisat."
Haluaisin kuulla, mikä oli ensireaktionne.
Reaktioni etenkin Phaedran tilanteeseen -
oli turhautuminen.
Turhauduin, koska syytökset ovat vääriä.
On olemassa faktoja, jotka todistavat ne vääriksi.
Uskon, että he tekivät jonkinlaista globaalia kauppaa -
saadakseen äänensä.
Kukaan ei ollut tehnyt mitään sellaista.
Oli se korruptiota tai ei,
sillä tavalla kansainvälistä kauppaa hoidetaan.
Maailmanmestaruuskisat Qatarissa toisi valtavia bisnesmahdollisuuksia.
Joitakin isoja sopimuksia tehtiin valtiotasolla,
kuten kaasusopimus Qatarin ja Thaimaan välillä,
koska johtokomiteassa on Thaimaan edustaja.
Kaikki osallistujat kiistävät ehdotuksen, että se liittyisi palveluksen tekemiseen.
Toinen Fifan johtokomitean jäsen, Marios Lefkaritis,
myi Qatarille maata 32 miljoonan euron edestä.
Hän on aina sanonut, ettei se liittynyt hänen ääneensä.
Qatarin emiiri tuli Brasiliaan.
Hän viipyi jonkin aikaa ja jopa vieraili presidentti Lulan luona,
joka myös kannatti Qataria.
Järjestimme lounaan täällä Rio de Janeirossa.
Lounaalla oli läsnä Qatarin emiiri, tri Havelange ja minä.
Meitä oli kahdeksan tai yhdeksän.
Silloin päätimme tukea Qataria.
Olen vastaanottanut palveluksia ja tehnyt palveluksia. Se on tavallista.
Minua ei ole koskaan lahjottu tekemään mitään.
Vain viikkoja ennen äänestystä Uefan puheenjohtaja, Michel Platini,
jolla on paljon valtaa sen suhteen, keitä Euroopan edustajat äänestävät,
kävi lounaalla Ranskan presidentin Nicolas Sarkozyn -
ja Qatarin emiirin kanssa Élysee Palacessa Pariisissa.
YHDEKSÄN PÄIVÄÄ ENNEN ÄÄNESTYSTÄ
Hän oli yllättynyt, että siellä oli koko Qatarin edustusto,
eikä Platinia varoitettu.
Hänen versionsa mukaan hän sai "tiedostamattoman viestin" -
Sarkozylta, että olisi parempi äänestää Qataria -
eikä Yhdysvaltoja, koska se olisi Ranskan parhaaksi.
Platini lankesi Sarkozyn ansaan.
Sarkozy käytti Platinia viestiäkseen qatarilaisille,
että Platini on hänen vallassaan.
"Ranska äänestää teitä."
Se oli tärkeää qatarilaisille.
Kerron, miten se tapahtui.
Ymmärsin niin, että Ranska ilahtuisi, jos äänestäisin Qataria.
Ymmärsin sen, mutta kukaan ei pyytänyt mitään.
Eikö Sarkozy pyytänyt sinua äänestämään Qataria?
Ei. Ehkä siksi hän myi ääneni Qatarille. Ehkä hän tiesi, että äänestäisin Qataria.
Hän myi ääneni Qatarille Ranskan tähden -
saadakseen monia asioita.
On ihmeellistä,
mitä tapahtui, kun Platini äänesti Qataria.
Qatarin sijoitusrahasto osti Saint-Germainin stadionin,
joka on Pariisin pääjalkapalloseura,
ja sijoitti siihen rahaa.
Qatarilainen televisioyhtiö beIN Sports -
osti ranskalaisen jalkapallon TV-oikeudet valtavalla summalla.
Sen lisäksi -
Qatarin ja Ranskan välillä tehtiin suuria kauppoja,
mukaan lukien lentokonekauppoja.
Päätökset, jotka johtivat MM-kisojen päätymiseen Qatariin,
tehtiin politiikan korkeimmilla asteilla.
Qatarilaiset kieltävät kaiken asiattomuuden.
MM-kisojen ostaminen, johtokomitean lahjominen.
Tiedät syytökset. Tiedät, mitä ne ovat.
Geopoliittiset sopimukset Thaimaan, Venäjän,
Qatarin ja Sarkozyn välillä.
Mitkä geopoliittiset sopimukset? -Niistä syytöksissä on kyse.
Mistä sopimuksista on kyse?
Kaasu…
Kaasusopimuksia kenen välillä? -Thaimaan ja Qatarin välillä.
Faktat ovat nähtävissä.
Jotkut asiat ovat epärealistisia.
Kyse on luonnonvarastamme, jolle rakennamme tulevaisuuttamme.
Sitä ei käytetä äänestykseen MM-kisoista.
Se ruokkii stereotypioita arabisheikeistä, jotka kylvävät rahaa.
Siksi nämä kisat ovat tärkeät,
koska ne stereotypiat pitää murtaa.
Noudatimme sääntöjä.
Noudatimme moraalisia arvojamme.
Voitimme tarjouksemme ansiosta.
Voitimme näkemyksemme ansiosta, ja nyt on aika,
kun MM-kisat tulevat ensi kertaa Arabiaan.
Qatar!
Kun tulos julistettiin, muut olivat innoissaan,
mutta minä seisoin paikoillani,
koska en nähnyt Sepp Blatteria paikaltani.
Seisoin paikallani, kunnes kuulin tiimini huutavan:
"Me teimme sen."
Arabimaissa ja Aasiassa juhlittiin.
Blatterin teot saavat minut tuntemaan oloni epämukavaksi.
Hän halusi pudottaa Qatarin.
Se tekee oloni epämukavaksi.
3 KUUKAUTTA ENNEN ÄÄNESTYSTÄ
Tuleeko hän vai ei? Siihen tulimme vastaamaan.
Henkilö, josta puhumme, on Mohamed bin Hammam.
Hän aikoo haastaa Sepp Blatterin Fifan puheenjohtajuudesta.
Minut tunnetaan Blatterin tukijana.
Olin ehdottomasti rehellinen neuvonantaja.
Hänen menestyksensä on osin minun ansiotani.
Mohamed bin Hammam piti Blatteria ystävänään.
Hän oli uskollinen Blatterille, mutta se ei ollut vastavuoroista.
Blatter lupasi vuonna 1998 jäävänsä vain kahdeksi kaudeksi.
Hän perui puheensa ja jäi vielä kolmanneksi kaudeksi.
Bin Hammam suuttui, ettei Blatter pitänyt sanaansa.
Ajattelin, ettei Blatteria kiinnostaisi vuoden 2011 vaalit.
Puheenjohtajuudella on oltava rajat. Korkeintaan kolme kautta.
Se ei ollut mielestäni hyväksi jalkapallolle.
Ei hyväksi pelille.
Aina piti olla toinen ehdokas.
Blatterille oli järkytys, että bin Hammam toi MM-kisat Qatariin.
Se oli yllätys.
Ensimmäistä kertaa hän näki valtansa rajat.
Jos paikalla oli henkilö, jolla oli enemmän valtaa,
ainakin yhdessä tapauksessa se oli Mohamed bin Hammam.
Bin Hammam on itsenäinen mies. Hän on viettänyt Blatterin kanssa aikaa.
Hän on saanut tarpeekseen Sepp Blatterista.
Hänen mielestään Sepp on pilannut Fifan maineen -
ja ymmärtää, että jonkun on tultava väliin.
Luulen, että Blatter ei voinut hillitä kunnianhimoaan.
Hän oli varsinainen urheilun Machiavelli.
Sepp Blatter on tottunut vallan houkutuksiin 13 vuoden jälkeen.
Tuona aikana hän on saanut kunnianosoituksia ympäri maailmaa.
Mutta kaikki eivät arvosta hänen tapaansa johtaa Fifaa.
Halusin säilyttää asemani.
En voinut luopua kaikkien vuosien kehitystyöstäni -
tai vuosista pääsihteerinä -
ja puheenjohtajana.
Blatter vaati kaikilta uskollisuutta,
mutta hänen ongelmansa oli, ettei hän ollut uskollinen tukijoilleen,
kuten esimerkiksi Mohamed bin Hammamille.
Vuonna 2009 järjestettiin vaalit minun paikastani.
On toinenkin ehdokas,
ja yllätyin, että Blatter tuki häntä.
Minusta se oli outoa.
Olen hänen ystävänsä.
Hän piti minua uhkana -
ja halusi poistaa minut Fifasta.
Joten sanoin,
että en tee hänen elämästään mukavaa.
Sepp Blatter, Fifan puheenjohtaja,
kohtaa ensimmäisen haastajansa puheenjohtajuudesta yhdeksään vuoteen.
Mohammed bin Hammam on kertonut BBC:lle,
että pelin johdossa alkaa nyt läpinäkyvyyden aika.
Bin Hammam on Aasian palloliiton puheenjohtaja.
Sepp Blatterin haastaminen on iso juttu.
En uskonut, että kukaan voisi kaataa häntä.
Hänen asemansa oli vankka.
Sepp Blatter on käyttänyt MM-kisojen tuomia miljardeja -
oman valtansa vahvistamiseen.
Hän ei jätä palkintoaan ilman taistelua.
MIAMI, YHDYSVALLAT
Halusin tavata Karibian liiton Miamissa,
mutta en saanut viisumia.
Viranomaisille ei ollut syytä -
kieltää viisumiani.
Oletan, että joku ei halunnut minun tulevan Yhdysvaltoihin -
puhumaan karibialaisille.
Ne olivat kireitä päiviä.
Puheenjohtajuusvaalit olivat käynnissä eikä hra bin Hammam ollut siellä,
mutta Blatter oli.
Siihen aikaan Jack Warner johti CONCACAF:ia -
ja sen pääsihteeri oli amerikkalainen Chuck Blazer.
Täysin yllättäen hra Blatter -
tarjoaa CONCACAF:ille miljoonan dollarin kehitysapurahan.
Se oli hävytöntä mahtailua.
"Tässä liitollenne lahja, hra Warner,
kaikkien jäsentesi edessä."
Vain 30 tai 60 päivää ennen vaaleja.
En pitänyt siitä. Olin ehdolla. Halusin nähdä ihmiset.
Halusin puhua heille.
Pyysin hra Warneria antamaan minulle toisen mahdollisuuden.
He järjestivät kongressinsa Port of Spainissa.
10. TOUKOKUUTA 2011
Kaikki Karibian jalkapalloliiton maat -
kutsuttiin Hyatt Regence -hotelliin,
joka oli selvästi Jack Warnerin tukikohta.
Jack Warnerilla oli matkayhtiö,
ja hänelle maksettiin 363 000 dollaria matkan järjestämisestä.
Chuck Blazer ei uskonut, että olisi hyvä idea järjestää tapahtuma.
Karibialle ei pitäisi järjestää yksityiskokousta,
ja se pitäisi esittää hallitukselle.
Häntä yritettiin pysäyttää, mutta Chuck ei pelottanut häntä.
Olisi pitänyt pelottaa.
Tiesin tietysti Jack Warnerista.
Liiton puheenjohtajana Jack Warner -
tarjosi tilaisuuden bin Hammamille.
Menimme sinne kuulemaan hänen tarjouksensa.
Bin Hammam piti esityksensä ensimmäisenä päivänä.
Jotain outoa tapahtui hänen puheensa jälkeen.
Saimme kuulla lahjasta, jolla tuettaisiin liittoja.
Meidät kutsuttiin hakemaan lahja.
Odotin vuoroani ja menin huoneeseen,
ja siellä oli CFU:n virkamiehiä.
He antoivat minulle kuoren, jossa luki "Puerto Rico".
Kun avasin kuoren, sen sisällä oli rahaa.
40 000 dollaria käteistä.
Kysyin heti, mitä varten se on.
"Voit käyttää sen mihin haluat jalkapallon sisällä."
He antoivat rahasumman kaikille.
Jos minulle olisi kerrottu,
että se on vastineeksi äänestä, en olisi ottanut sitä.
Itse asiassa palautin rahat.
Valitettavasti suurin osa otti rahat,
mutta oli muutama näkyvä poikkeus,
jotka kieltäytyivät ottamasta rahaa ja ilmoittivat siitä.
Sillä oli kauaskantoisia vaikutuksia.
Muutamassa tunnissa uutiset rahakuorista -
saavuttavat Blatterin, joka on New Yorkissa.
Se laittoi Chuck Blazerin epämukavaan asemaan.
Hän oli työskennellyt Jack Warnerin kanssa lähes 20 vuotta.
Katsomme siis ystävyyden purkautumista.
Hän kielsi Warneria toistuvasti pitämästä konferenssia Trinidadissa -
eikä suostunut siihen.
Ja nyt tämä tapahtuu. Kaikista räikein korruptio,
jota hän on koskaan nähnyt jalkapallossa,
tapahtuu heidän nenänsä edessä. Rahaa jaetaan hävyttömästi.
Warnerista oli tullut Blazerin julkinen häpeä,
kuten myös jalkapallolle, joten Blazer päätti paljastaa Warnerin.
Hän ilmoitti Warnerista -
Fifan korkea-arvoisille virkamiehille.
Sinä päivänä, kun hän soitti puhuakseen rahakuorista,
ennen tarttumistaan puhelimeen hän sanoi: "Tämä ei pääty hyvin."
Muistan, kun Chuck Blazer soitti minulle -
ja kertoi, että Karibialla tapahtui jotain.
Hän lähetti nämä kuvat.
Menin Blatterin luo ja sanoin, että Chuck Blazer soitti -
ja sanoi, että tällaista on tapahtunut. Sitten soitin eettiselle toimikunnalle.
Käskin heidän tulla junalla Zürichiin heti.
Sanoin, että täytyy kokoontua suuren ongelman takia.
On monia outoja asioita.
Mohamed bin Hammam putosi ansaan.
Miksi hän teki niin?
Hän oli vakuuttunut, että hänen täytyi tehdä palveluksia -
Karibian jalkapalloliiton jäsenille.
Hän teki sen ja putosi ansaan.
Tarkoitukseni ei ollut lahjoa ihmisiä.
Se on salaliitto.
Taistelen kaikkia Fifan resursseja vastaan.
He voivat taatusti keksiä tarinan -
tuhat kertaa paremmin kuin minä.
Tänään näimme ilmoituksen Fifan eettisestä toimikunnasta,
jonka mukaan he tutkivat korruptiota,
jossa ovat mukana Jack Warner ja puheenjohtajaehdokas Mohamed bin Hammam.
Oletko koskaan yrittänyt ostaa ääniä?
Se ei ole koskaan ollut tarkoitukseni.
Annoitko koskaan rahaa niille Karibian virkamiehille?
En antanut. Kukaan ei väitä nähneensä minun tehneen niin.
Haluan sanoa vielä kerran, että bin Hammam ei tietojeni mukaan -
antanut rahaa Karibian maille.
Jack oli silloin täynnä itseään.
Hän luuli olevansa immuuni syytteille.
Trinidadin käteisen luovutuksen jälkeen tapahtui hyvin kertova kohtaus,
ja se on nauhalla.
Jotkut täällä uskovat olevansa hurskaampia kuin toiset.
Jos olet hurskas, perusta kirkko.
Tosiasia on, että bisneksemme on oma asiamme.
Joten sanon sen,
että te saitte sen, koska hän sanoi,
ettei voisi tuoda hopeatarjotinta ja hopeahelyjä.
Sanoin, että antaa olla.
Anna arvo maille.
Te itse päätätte, kuinka käytätte saamanne lahjan -
jalkapallon kehittämiseen maassanne.
Ja jos täällä on joku,
joka haluaa antaa rahat takaisin, voin palauttaa ne hänelle.
Mutta älkää puhuko tästä muualla ja pitäkö itseänne hurskaina -
tai pyhinä tai muita parempina.
Toivottavasti se on selvää.
Mikä on Jack Warnerin tulevaisuus?
Näkemieni todisteiden perusteella -
en usko sellaista olevan.
Entä henkilökohtainen suhteenne Jack Warneriin?
Se on selvästi ohi.
Tunteeko hän itsensä petetyksi?
Minä tunnen itseni petetyksi.
Riski ja vaara, jolle hän altisti jäsenemme -
laittaessaan heidät tilanteeseen,
jossa he olivat vaarassa lahjojen vastaanottamisesta.
Se on omantunnon vastaista.
Fifan puheenjohtaja saapui lehdistötilaisuuteen -
haluten epätoivoisesti jättää kriisin taakseen.
Kriisi? Mikä kriisi?
Emme ole kriisissä.
Meillä on vain vaikeuksia, ja nämä vaikeudet ratkaistaan -
perheemme sisällä.
Mutta hän joutui silti vastaamaan rajuihin syytöksiin -
Qatarin tarjouksesta järjestää vuoden 2022 MM-kisat.
JOS HE OVAT SYYLLISIÄ, MM-KISAT TÄYTYY SIIRTÄÄ POIS
On selvää, että qatarilaisilla menee huonosti.
He pelkäsivät, että he häviävät tarjouskilpailun,
koska sekä minun syytökseni -
että Mohamed bin Hammamin tarina olivat julkisuudessa.
Blatter sanoi, että väärinkäytöksiä tapahtui -
MM-kisojen tarjouskilpailun aikana ja että bin Hammam oli osallinen.
Hän teki paljon vahingoittaakseen minua ja mainettani.
Hänellä ei ole rajoja.
Urheilupoliitikkona Sepp Blatter -
näki skandaalin puhkeavan Trinidadissa,
sekä tilaisuuden päästä eroon kilpailijasta.
On dramaattista,
kuinka ihmiset nousevat valtaan ja romahtavat.
He arvioivat Blatterin väärin.
Hän otti heidät mukaan ystävinä, mutta hylkäsi heidät vihollisena.
Hän halusi päästä eroon kilpailijoista.
Ainoa, joka otti haasteen vastaan, oli bin Hammam.
Mutta Blatterin piti löytää ratkaisu, ja hän teki sopimuksen.
Eräänä päivänä sheikki Jassim, emiirin poika, tuli Fifaan.
Bin Hammam tuli myös Fifaan.
Se oli kolme päivää ennen vaaleja.
Sheikki Jassim ja bin Hammam puhuivat.
En ymmärrä arabiaa, mutta prinssi Jassim sanoi,
että he puhuvat englantia,
koska he halusivat, että minä ymmärrän keskustelun.
Sitten hän sanoi, että emiiri oli sanonut:
"Et nouse Blatterin vastaehdokkaaksi.
Me tuemme hra Blatteria vaaleissa."
Qatar veti pois bin Hammamin ehdokkuuden,
eikä Blatter enää puhuisi siitä, kuinka Qatar voitti kisan -
vuoden 2022 MM-kisojen järjestämisestä.
Tiedän, että Blatter voi vahingoittaa meitä.
Hänellä on temppuja hihassaan. Tiedän, että Blatter pystyy siihen.
Joten sanoin, että minulle riittää.
EHDOKKUUDEN PERUUTTAMINEN
Nämä ihmiset satuttivat minua eniten.
Sepp Blatter on valittu uudestaan Fifan puheenjohtajaksi,
kun lahjontaskandaali -
teki hänestä ainoan ehdokkaan, joka voisi hoitaa kriisin.
Blatter voitti uuden kauden jalkapalloliiton puheenjohtajana -
saatuaan 186 ääntä 203 äänestä.
75-vuotias sveitsiläinen on ollut virassa vuodesta 1998 lähtien.
Entinen haastaja Mohamed bin Hammam on erotettu lahjontasyytteiden vuoksi.
Myös varapuheenjohtaja Jack Warner on erotettu lahjontasyytteiden vuoksi,
mutta hän sanoo, että vielä raskauttavampia uutisia on tulossa.
Sanoin aiemmin, että Fifa tuntee tsunamin tulevan.
Luottakaa minuun. Se on tulossa.
Jonkun täytyy pysäyttää Blatter.
Sepp Blatter on vapautettu syytteistä,
mutta iltapäivän lehdistötilaisuudessa on odotettavissa kiperiä kysymyksiä.
Hän voi selvitä skandaalista, mutta Fifan maine ei.
Yksi henkilö, jonka tiedän hyötyneen, on Chuck Blazer.
Warner ja bin Hammam olivat ulkona jalkapallosta,
ja Chuck Blazeria -
ylistetään sankarina mitä nurinkurisimmassa tarinassa.
Uutiset ympäri maailmaa -
sanovat, että Blazer on tiedonantaja -
ja hän pelastaa pelin.
Hatunnosto Chuck Blazerille, koska tuollaisen teon takia -
hänen täytyy puhdas kuin pulmunen.
En sano, että hän on, mutta tuollainen vaatii kanttia.
Chuck ei ole tiedonantaja.
Tiedonantaja on joku, joka katselee ympärilleen ja sanoo,
ettei aio olla mukana väärinteossa -
ja kertoo ihmisille, mistä on kyse.
Ei sellainen, joka on suunnitellut vääryyden -
ja joka hyötyi siitä, mikä oli jatkunut vuosikymmeniä.
CONCACAF sijaitsi Trump Towerissa.
Kokoustimme 17. kerroksessa.
Chuck asui toisella puolella rakennusta 49. kerroksessa.
Chuck halusi kai pitää kiinni elämäntyylistä,
jonka Fifa ja CONCACAF mahdollistivat.
Jokaisen CONCACAF:in toiminnan -
täytyi tuottaa Chuckille rahaa.
Chuck otti ainakin 10 prosenttia jokaisesta sopimuksesta.
Oli selvää, että Blazer hyötyi -
urheilusta kaikenlaisilla epämiellyttävillä tavoilla.
Se ei kuvaa vain häntä -
vaan kaikkien Fifan korkea-arvoisten virkamiesten asennetta,
että he ovat koskemattomia.
He eivät tienneet, että joku tulisi heidän peräänsä.
Heillä ei käynyt mielessä, että se olisi edes mahdollista.
Kokemukseni FBI:n New Yorkin toimistosta -
on järjestäytyneen rikollisuuden parista.
Vuonna 2010 meitä käskettiin -
laajentamaan toimivaltaamme -
ja etsimään kansainvälistä rikollisuutta, joka vaikutti Yhdysvalloissa.
Samaan aikaan toimittajat -
puhuivat jälleen Fifan korruptiosta,
etenkin edesmennyt Andrew Jennings,
joka oli pitkään työskennellyt paljastaakseen Fifan korruption.
Puheenjohtaja Blatter,
oletteko oikea ihminen johtamaan maailman jalkapalloa?
Hei taas. -Anna minun olla.
Saanko kysyä paljonko…
Älä tee noin. Paljonko olette ansainneet…
Jätä minut rauhaan. -Tehkää jotain puolestamme.
Älä tee noin.
Jack Warner, Fifan pitkäaikainen johtaja,
on eronnut.
Hänet erotettiin kuukausi sitten korruptiosyytösten vuoksi.
Fifan mukaan eron seurauksena -
Warnerin tutkinta on suljettu ja häntä pidetään syyttömänä.
Jack Warner erosi lahjontatapauksen jälkeen -
ennen kuin hänet irtisanottaisiin.
Hän lupasi, että Fifalla on edessä myrskyiset ajat.
Andrew Jennings alkoi saada raskauttavia todisteita Blazerista.
Asiakirjat osoittivat,
että Blazerilla oli omaisuutta, jota hänellä ei pitäisi olla,
kuten asuntoja Miamissa ja Bahamalla ja kaunis Mercedes Zürichissä.
Hänellä oli varoja,
mutta ei ole ollut selvää, mistä rahat tulivat.
Blazer oli tallettanut sekkejä ulkomaisille tileille.
Kaikki tämä päätyi artikkelisarjaan,
jonka Jennings kirjoitti kesällä.
Minulla oli erään korruptioprojektin Google-ilmoitukset päällä.
Sain ilmoituksen yhtenä aamuna,
ja se oli englantilaisen toimittajan Andrew Jenningsin artikkelista.
Luulen, että se kosketti minua, koska jalkapallo on minulle tärkeää.
Vartuin sen parissa. Se on sydämessäni.
Jenningsin artikkeleissa oli syytöksiä -
ulkomaisista tileistä ja Chuck Blazerista.
Ryhdyin tutkimaan hänen taustojaan.
Kun henkilö oli läsnä omalla takapihallamme New Yorkissa,
ja hallussamme oli uskottavaa tietoa,
saatoimme aloittaa tutkinnan.
Jos on tapahtunut syytettävä rikos,
syyte nostetaan,
jos tapaus risteää jotenkin Yhdysvaltojen kanssa.
Opimme ajan mittaan, että sellaista oli paljon.
Se tapahtui Yhdysvaltojen rahoitusjärjestelmän kautta.
Ajattelin, että parasta olisi jäljittää rahat -
ja seurata kansainvälisiä rahasiirtoja maailmalla.
Jos rahaa siirretään sveitsiläiseltä pankkitililtä -
Caymansaarille,
siirto ei kulje suoraan Sveitsistä Caymansaarille.
Siirtäjällä on oltava kirjeenvaihtajapankki Yhdysvalloissa.
Yksi ensimmäisistä haastehakemuksistamme oli Fifan pankille,
Sveitsin UBS-pankille.
Heillä oli kirjeenvaihtajapankki Yhdysvalloissa.
Saimme tiliotteet kaikista Fifan tilisiirroista.
Voi olla yhden yrityksen nimen säie,
joka alkaa purkautua kuin hämähäkinverkko.
He käyttivät koodinimiä.
He käyttivät useita eri ulkomaisia pankkitilejä,
joilla he siirsivät varoja paikasta toiseen.
Se oli pökerryttävää.
Mutta emme tienneet, mistä rahat maksettiin.
Minulle oli tuttua mafiatapausten parista,
että yhteistyökykyinen todistaja -
monimutkaisessa salaliittotapauksessa voi selittää kaiken.
Seuraava tärkeä hetki oli,
kun Steve Berryman tutki Chuck Blazerin veroilmoitukset -
ja paljasti ässän,
joka hänellä oli hihassaan,
eli sen, ettei veroilmoituksia ollut tehty.
Blazer ei ollut maksanut veroja vähintään 15 vuoteen.
He saivat Blazerin tähtäimeensä.
Se oli täysin selvä juttu.
Hänet saatiin kiinni verosyytöksistä.
Kysymys kuului: "Mitä hänelle tehdään?
Haluammeko käräyttää vain hänet?"
Halusimme hänet, koska halusimme tiedonantajan.
Päätimme lähestyä häntä -
ja tehdä tarjouksen, josta ei voi kieltäytyä.
Paljon oli kiinni sen onnistumisesta.
Tämä oli Chuckia suurempaa.
Chuck oli ensimmäinen askel kohti laajempaa tutkimusta.
30. MARRASKUUTA 2011
Poistuimme juuri Trump Towerista ja olimme menossa ravintolaan,
kun Chuck sanoi:
"Mary Lynn, mene pihviravintolaan Alin kanssa."
Hän oli ystävämme.
Hän nousi autosta pieneen skootteriinsa.
Trump Towerin ja toisen rakennuksen välissä -
on valopiha, ja hän tuli suoraan pöydän luo.
Hän tajusi tilanteen heti.
Kerroin, mitä tiesimme hänestä.
Petos, rahanpesu, veronkierto,
ulkomaisten pankkitilien ilmoittamatta jättäminen.
Agentti sanoi:
"Teitä odottaa 75 - 100 vuoden vankeus.
Voimme viedä teidät heti, tai autatte meitä."
Muistan, kun hän katsoi minua.
Sitten hän sanoi: "Taidan haluta auttaa teitä.
Tämä on suurempaa kuin tajuatte."
Ehdotimme, että hän hankkii asianajajan,
ja jatkoimme siitä.
Kun hän tuli yläkertaan, sanoin: "Maksa verosi. Tee sopimus. Maksa ne."
Hän sanoi: "Olen vain lihava roisto Queensista."
Sitten menneisyys sai hänet kiinni.
FBI jahtaa Fifaa.
Kukaan ei ole lain yläpuolella.
Yhtäkkiä olet FBI-sarjassa Netflixissä.
Tämä on petoksen maailmancup.
Ehkä se on mafiatyylinen järjestö.
Sepp Blatter ei ole ainoa johtaja, joka saa vastata.
Odotamme 5200 työläisen kuolevan.
Minua syytetään tästä myrskystä. Olkoon sitten.
Loppu tulee joskus kuitenkin.
Otan vastuun.
Tekstitys: Eveliina Niemi